**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: CRD-1404/2015

### 1648a

### Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony (tlač 1648)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony **(tlač 1648)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1892 z 18. septembra 2015 pridelila predmetný návrh zákona na prerokovanie týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre sociálne veci;

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky   
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

## Návrh zákona odporučili schváliť:

Ústavnoprávny výbor Národnej rady Slovenskej republiky uznesením č. 676 z 3. novembra 2015,

Výbor Národnej rady Slovenskej republiky pre financie a rozpočet uznesením č. 486 z 3. novembra 2015,

Výbor Národnej rady Slovenskej republiky pre sociálne veci uznesením č. 192 z 1. októbra 2015.

**IV.**

Výbory Národnej rady Slovenskej republiky, ktoré návrh zákona prerokovali, prijali tieto návrhy:

1. V čl. I bode 1 sa slová „na konci“ nahrádzajú slovami „za slová „podľa § 50“ vkladá čiarka a slová „§ 51a“ a na konci sa“.

Navrhuje sa doplniť definíciu zamestnávateľa a tým ustanoviť možnosť poskytnutia príspevku podľa § 51a na podporu vytvorenia nového pracovného miesta v prvom pravidelne platenom zamestnaní aj právnickej osobe alebo fyzickej osobe, ktorá nezamestnáva žiadneho zamestnanca (je napr. samostatne zárobkovo činnou osobou), ale vytvorí nové pracovné miesto, na ktoré chce prijať do pracovného pomeru uchádzača o zamestnanie vo veku do 25 resp. 29 rokov.

**Výbor NR SR pre sociálne veci**

**Gestorský výbor odporúča schváliť.**

1. V čl. I bode 11 v § 60 ods. 9 sa slová „a f)“ nahrádzajú slovami „až g)“.

Legislatívno-technická úprava súvisiaca s  úpravou navrhovanou v bode 3.

**Ústavnoprávny výbor NR SR**

**Gestorský výbor odporúča schváliť.**

1. V čl. I bode 15 v § 70 sa odsek 7 dopĺňa písmenom g), ktoré znie:

„g) nemá právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie, ak ide o právnickú osobu.“.

Táto úprava nadobúda účinnosť 1. júla 2016, čo sa primerane premietne do ustanovenia o účinnosti zákona.

Účelom pozmeňujúceho návrhu je vyriešenie kolízie medzi vládnym návrhom zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony a čl. XXXII vládneho návrhu zákona o trestnej zodpovednosti právnických osôb a o zmene a doplnení niektorých zákonov (tlač 1715), keďže oba návrhy zákonov upravujú § 70 ods. 7 zákona o službách zamestnanosti. Týmto pozmeňujúcim návrhom sa do návrhu zákona o službách zamestnanosti vkladajú ustanovenia, ktoré sa pozmeňujúcim návrhom k tlači 1715 vypúšťajú z návrhu zákona o trestnej zodpovednosti právnických osôb, a vykonávajú sa súvisiace legislatívno-technické úpravy. Zároveň sa navrhuje, aby vložené ustanovenia nadobudli účinnosť 1. júla 2016 rovnako ako zákon o trestnej zodpovednosti právnických osôb.

**Ústavnoprávny výbor NR SR**

**Gestorský výbor odporúča schváliť.**

1. V čl. I bode 16 v § 70 ods. 8 prvej vete sa za slovo „zisťuje“ vkladajú slová „ústredie alebo“ a druhá veta znie: „Splnenie podmienok podľa odseku 7 písm. e) až g) preukazuje žiadateľ okrem podmienky podľa odseku 7 písm. g), ak je žiadateľom právnická osoba, ktorá nie je trestne zodpovedná; splnenie podmienky podľa odseku 7 písm. g) sa preukazuje výpisom z registra trestov nie starším ako tri mesiace.“.

Účelom pozmeňujúceho návrhu je vyriešenie kolízie medzi vládnym návrhom zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony a čl. XXXII vládneho návrhu zákona o trestnej zodpovednosti právnických osôb a o zmene a doplnení niektorých zákonov (tlač 1715), keďže oba návrhy zákonov upravujú § 70 ods. 7 zákona o službách zamestnanosti. Týmto pozmeňujúcim návrhom sa do návrhu zákona o službách zamestnanosti vkladajú ustanovenia, ktoré sa pozmeňujúcim návrhom k tlači 1715 vypúšťajú z návrhu zákona o trestnej zodpovednosti právnických osôb, a vykonávajú sa súvisiace legislatívno-technické úpravy. Zároveň sa navrhuje, aby vložené ustanovenia nadobudli účinnosť 1. júla 2016 rovnako ako zákon o trestnej zodpovednosti právnických osôb.

**Ústavnoprávny výbor NR SR**

**Gestorský výbor odporúča schváliť.**

1. V čl. I bode 19 úvodná veta znie: „Za § 72v sa vkladajú § 72w a 72x, ktoré vrátane nadpisov znejú:“.

Legislatívno-technická úprava súvisiaca s  úpravou navrhovanou v bode 6.

**Ústavnoprávny výbor NR SR**

**Gestorský výbor odporúča schváliť.**

1. V čl. I bode 19 sa za § 72w vkladá § 72x, ktorý vrátane nadpisu znie:

„§ 72x

Prechodné ustanovenie

k úpravám účinným od 1. júla 2016

Ústredie a úrad posúdi žiadosť právnickej osoby o poskytnutie príspevku podľa tohto zákona podanú pred 1. júlom 2016 podľa predpisov účinných do 30. júna 2016.“.

Táto úprava nadobúda účinnosť 1. júla 2016, čo sa primerane premietne do ustanovenia o účinnosti zákona.

Účelom pozmeňujúceho návrhu je vyriešenie kolízie medzi vládnym návrhom zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony a čl. XXXII vládneho návrhu zákona o trestnej zodpovednosti právnických osôb a o zmene a doplnení niektorých zákonov (tlač 1715), keďže oba návrhy zákonov upravujú § 70 ods. 7 zákona o službách zamestnanosti. Týmto pozmeňujúcim návrhom sa do návrhu zákona o službách zamestnanosti vkladajú ustanovenia, ktoré sa pozmeňujúcim návrhom k tlači 1715 vypúšťajú z návrhu zákona o trestnej zodpovednosti právnických osôb, a vykonávajú sa súvisiace legislatívno-technické úpravy. Zároveň sa navrhuje, aby vložené ustanovenia nadobudli účinnosť 1. júla 2016 rovnako ako zákon o trestnej zodpovednosti právnických osôb.

**Ústavnoprávny výbor NR SR**

**Gestorský výbor odporúča schváliť.**

**V.**

  Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

Gestorský výbor odporúča hlasovať o návrhoch **1** **až 6** v štvrtej časti tejto spoločnej správy spoločne so stanoviskom gestorského výboru **schváliť.**

Gestorský výbor určil spoločného spravodajcu výborov Vieru Šedivcovú vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 204 z 10. novembra 2015.

# Bratislava 10. novembra 2015

# Ján Podmanický v. r.

**predseda výboru**